જીલ્લા યુવા વિકાસ અધિકારી હરીષ મકવાણા તથા જીલ્લા રમત ગમત અધિકારી વિશાલ જોષી તથા સ્ટાફનાં સુપેરે આયોજન હેઠળ આદીવાસી વિસ્તારની લોક સંસ્કૃતિક-સુગમ સંગીત-ગઝલ-સુફી-ગીરનું ધમાલ નૃત્ય એવા કાર્યક્રમોની હારમાળા કાર્તિક પુર્ણિમાનાં મેળામાં પીરસાઈ જે લોકોને મોડી રાત્રી સુધી જકડી રાખ્યા એટલું જ નહીં ઉસ્તાદ ઈમ્તીયાઝ મીરનાં હલકદાર કંઠે ઢોલ-બેન્જો-ડ્રમનાં સથવારે ભારતીય સંસ્કૃતિનાં અણમોલ રતન સમા લોકગીતો-રાસ-ગરબાઓથી લોકો ઝુમી ઉઠયાં અને સ્ટેજ પાસે તેમજ દર્શક વિભાગોમાં લોકોએ સ્વયંભૂ લાંબા-લાંબા વર્તુળાકારે રાસ-ગરબામય બન્યાં જેમાં સોમનાથ ટ્રસ્ટ અધિકારીઓ-પરીવારો અને મેળો માણવા આવેલા સૌ કોઈ કલાક સુધી આ ગરબાઓમાં તલ્લીન થયા યુવા સાંસ્કૃતિક વિભાગ દ્વારા ૨૭૦ કલાકારોએ કલા રજુ કરી તો ૧૫ ગ્રુપો આ કાર્યક્રમમાં સામેલ રહ્યા હતા.